אהרן רזאל

אהרן יוסף רזאל (נולד בב' באלול ה'תשל"ד, 20 באוגוסט 1974) הוא זמר-יוצר, מוזיקאי, מלחין, ופזמונאי ישראלי.

ביוגרפיה
נולד בניו יורק. בהיותו בן חודש עלתה משפחתו לישראל. למד בבית הספר "דוגמה לבנים" ובבית הספר ליד האקדמיה למוזיקה בירושלים. שירת בצה"ל כמעבד מוזיקלי בחיל חינוך, וחזר בתשובה יחד עם משפחתו לאחר הצבא. למד בישיבות "שלום רב" בצפת, "נתיב דעת" בירושלים, ובמכון מאיר. בעבר שימש כקלידן של הלהקה המשפחתית, "להקת רזאל".
רזאל הוא אחיו של המוזיקאי יונתן רזאל, איתו הוא מופיע לעיתים, אחיה של המוזיקאית ריקה רזאל, ובן דודו של הכנר ניצן חן רזאל.

את תחילת דרכו המוזיקלית עשה דווקא בתחום הקלאסי, אך לאחר שחזר בתשובה התחבר יותר למוזיקת הרוק שהוא עושה כיום. בעל תואר שני במוזיקה (קומפוזיציה במוזיקה קלאסית) ומנגן במספר כלים מגיל צעיר. סגנונו מהווה שילוב של ג'אז ובלוז יחד עם רוק אלטרנטיבי. תמליליו מתבססים על המקורות היהודיים ועל כתיבה אישית וחלקם בעלי מסרים פוליטיים ודתיים.

רזאל היה מהראשונים שפרצו את מחסום המוזיקה החסידית ויצרו סגנון מוזיקה חדש המכונה "מוזיקה יהודית מקורית". מספר סינגלים שלו אף הגיעו למצעדים בתחנות הרדיו הכלליות, הבולט שבהם הוא "זמן הגאולה".

בתקופת תוכנית ההתנתקות הרבה להשתתף בהפגנות נגד התוכנית ולהסתובב ברחבי גוש קטיף ולהעלות שם את המורל. כשנתיים לאחר הפינוי, הוציא את הדיסק "להיות מחובר", שעוסק, בין השאר, באירועי ההתנתקות.

רזאל מרבה להופיע בהופעות לזכרו של הרב שלמה קרליבך, ובשנת ה'תשס"ז הוציא יחד עם חיים דוד סרצ'יק ושלמה כ"ץ את האלבום "כשושנה" שבו ניגונים מיוחדים של קרליבך שלא הוקלטו עד אז. בעבר הופיע עם אריאל זילבר במופע המשותף "אריאל ורזאל".

במרץ 2011 הוציא את האלבום "מה עשית היום", שכלל את הסינגל המצליח "מה עשית היום", וכן דואט עם שולי רנד בשם "עולה בשביל".

בדצמבר 2012 (חנוכה ה'תשע"ג), הוציא את אלבומו השמיני "קבעתי את מושבי (בבית המדרש)". באלבום בא לידי ביטוי המהפך הרוחני, שחווה אהרון בשנים האחרונות, עת הצטרף ללימודים בכולל. האלבום נבחר לאלבום השנה במצעד השנתי של רדיו קול חי.

בפברואר 2015, הוציא סינגל ראשון בשם "ימי צפת" מתוך אלבומו "האיש בקצה המנהרה", שיצא בהמשך אותה השנה. הסינגל "אחי, יש'ך אש" מתוך האלבום יצא ב-11 במאי 2015.

ביוני 2017 הוציא את האלבום "עד אמצא מקום" בו מתארחים בין היתר מרדכי בן-דוד, יונתן רזאל, וישי ריבו.

באוגוסט 2020 הוציא יחד עם אביתר בנאי את השיר "אני אחר" שהלחין על מילותיו של הרמב"ם. השיר הופק על ידי נאור כרמי.

בדצמבר 2020 הודיע שר ההשכלה הגבוהה והמשלימה זאב אלקין כי רזאל הוא מהזוכים בפרס שר ההשכלה הגבוהה והמשלימה לתרבות יהודית על תרומה משמעותית בתחום המוזיקה והתרבות היהודית בישראל לשנת ה'תש"פ, 2020.

בשנת 2020 הוציא את ספרו הראשון "החיים כניגון" שבו הוא כותב על מסע חייו ועל שיריו, חלק מהמאמרים בספר פורסמו בעלון השבועי "קרוב אליך". כמו כן רזאל כותב טור בעלון הידברות, שבו הוא מתאר חוויות מעולם המוזיקה וחוויות כלליות.

באוגוסט 2021 הוציא את הסינגל "בני ברק" אותו כתב והלחין. בדצמבר הוציא שיר בשם "מכתב מאהוביה". השיר מבוסס על מכתב שכתב אברהם סנדק, אביו של אהוביה סנדק, במהלך השבעה על בנו.

ב-26 בינואר 2022 הוציא את הסינגל "מועד קטן". ב-9 במרץ הוציא את הסינגל "רק עוד ניגון אחד". ב-22 במרץ הוציא את הסינגל "אני העני". ב-18 במאי הוציא את הסינגל "כי לא תישכח". ב-29 ביוני הוציא את הסינגל "שמע ישראל" יחד עם דוד ד'אור. ב-6 בספטמבר הוציא את האלבום "כבן המתגעגע".

ב-10 בדצמבר 2023 הוציא לאור את הסינגל "מבחן האהבה".

ב-25 בפברואר 2024 הוציא לאור את הסינגל "אני נצחי". ב-16 באפריל הוציא את הסינגל "אתגעגע לכאן". ב-18 בספטמבר הוציא לאור את הסינגל "איש תחת גפנו".
ממוזער

 חיים אישיים 
נשוי לאפרת - זמרת יוצרת. בני הזוג הורים לתשעה, ומתגוררים בשכונת נחלאות בירושלים. אחיו הוא הזמר יונתן רזאל, ואחיינו הוא הזמר אוהד ואן לואן.

 דיסקוגרפיה 
אלבומי אולפן
 הסנה בוער, 1997
 מים רבים, 1999
 זמן הגאולה, 2001
 ובכל זאת, 2002
 שיר ציון, 2004
 להיות מחובר, 2007
 מה עשית היום, 2010
 קבעתי את מושבי, 2013
 משלוח מנגינות לפורים, 2015
 האיש בקצה המנהרה, 2015
 עד אמצא מקום, 2017
 הנשמה רוצה יותר, 2019
 כבן המתגעגע, 2022

 אלבומי הופעה 
 בהופעה חיה בירושלים, 2005

סינגלים
 אחים אנחנו, בשיתוף עם נפתלי כלפה 2014
 הנאום, 2020
 אני אחר, 2020
 שבת מלכתא, 2021
 עולו (גרסה חסידית), 2021
 בני ברק, 2021
 מכתב מאהוביה - לציון שנה למות אהוביה סנדק, 2021
 מועד קטן, מתוך סיפור של הרב שלמה קרליבך, 2022אהרון רזאל, מועד קטן באתר יוטיוב.
 רק עוד ניגון אחד, 2022
 אני העני, 2022
 כי לא תשכח, 2022
 שמע ישראל, בשיתוף עם דוד ד'אור, 2022
 מבחן האהבה, 2023
 אני נצחי, 2024
 איש תחת גפנו, 2024

 אלבומים שבהם השתתף 
 בין השמשות - להקת בין השמשות, 2002
 אהבת חינם - להקת רבע לשבע, 2002
 ובכל זאת - חסידי הרב המרקד, 2005
 ימים כתומים - שירי תקווה ואמונה, 2005
 הנשמה לך 6 - להקת שלהבת וגלעד פוטולסקי, 2005
 עוז והדר - הדר בן ציון, 2006
 כשושנה - עם חיים דוד סרצ'יק ושלמה כץ, 2007
 סך הכל - יונתן רזאל, 2007
 לב אחד - יידל ורדיגר, 2008
 כולם אהובים - מרדכי בן-דוד, 2009
 the golden menora - יוסף קרדונר, 2013
 קולות - יעקב שוואקי, 2014
 צמאה - אמנים שרים את ניגוני הרבי מלובביץ', 2015 (השיר אתה בחרתנו)
 רזא דשבת - ירחמיאל זיגלר, 2015
 עבדו את ה' בשמחה! - יחד עם יונתן רזאל ולהקת "Special עלי שיח" (סינגל, ה'תשע"ד)
 שמחת עולם - אומנים מבצעים את ניגוני הרב גינזבורג בו שר אהרון את הניגון א-ל אדון

כמו כן, בשנת ה'תשס"ה (2005), יצא DVD לילדים בכיכובו בשם "שמח בגן", שיתוף פעולה שלו עם הרב עודד דוד.

קישורים חיצוניים



ראיונות

 חיים רייך, "אני התכוונתי לפגוע בשלוחים? חלילה. זו פרובוקציה" - ראיון, באתר חב"ד אינפו ז אדר ה'תשע"ג 17 בפברואר 2013


 ריאיון עם אהרון רזאל בתוכנית ניגון של הלב בערוץ מאיר בטלוויזיה
 האחים רזאל בטיש חסידי ביבנאל עיר ברסלב: "נטרפה דעתנו מרוב אושר", באתר ברסלב סיטי, 22 בנובמבר 2014

 אהרן רזאל מגייס תקציב לאלבום חדש: "הפעם אני לא לבד", באתר הידברות, 16 באפריל 2015

 דודו כהן, ממשיך את השושלת של באך, דילן ופוליקר, באתר בית אבי חי, 2 בפברואר 2011.







 הערות שוליים 

קטגוריה:אמני הינדיק הפקות
קטגוריה:זמרים השרים בעברית
קטגוריה:זמרים חסידיים
קטגוריה:זמרים ישראלים
קטגוריה:אמנים ישראלים שחזרו בתשובה
קטגוריה:מוזיקאים ישראלים
קטגוריה:מלחיני מוזיקה חסידית
אהרן
קטגוריה:בוגרי בית הספר לדוגמה (ירושלים)
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרי מכון מאיר
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:נגני צ'מבלו ישראלים
קטגוריה:זוכי פרס שר החינוך לתרבות יהודית
קטגוריה:עטרת: אישים
קטגוריה:ישראלים שנולדו ב-1974